هێزەکێ پارێزنای گەلی-هەپەگە، بە بەیاننامەی سەربازی کە دلێگە یاۋنەریەکەیش ۋەڵاشکەردەنەۋە ئاشکراش کەردەن: "سەعات ۱۸:۳۰ دەیەقێ ئێۋارەگاو ۲ شەممەی ۋیەردەی ٢٩/۱۰/۲۰۱۸ی، جە بەرزایی کۆردینەی کە سەر ناوچەو چەڵێ-و پارێزگەو جۆلەمێرگ-یەن گەریلاکێ هەپەگەی و یەژەئاستاری چالاکیشان دژ بە هێزە داگیرکەرەکانو تورکیای ئەنجام دان. جە چالاکییەکەنە گورزی قورس جە حەشارگە و سەنگەرەکانشان دریان و لانی کەمیچ ٤ سەربازێ کوشیێنێ.
هەمان ڕۆچ جە سەعات ١٧:٣٠ دەیەقێ تا ١٩:٣٠ دەیەقێ ۋێرەگای فڕۆکە جەنگییەکێ تورکیای، دۆڵ-و شەهید بریتان-و خواکورک-ی سەر بە هەرێمەکانو پارێزنای مەدیایشان بۆردومان کەردەن.
جە لایێ تەرەۋە گەریلا تیڤی جە پەلیانەی فەرمی وێشەنە، دیمەنو چالاکی گەریلایش جە بەرزایی کۆردینەی ۋەڵاکەردەنەۋە، کە جە ۲۰/۱۰/۲۰۱۸ی ئەنجام دریان. جە چالاکییەکەنە بەرمەگنۆە کە سیپەی سەرەکی دوژمنی خاپور مەکریۆنە و بە پاو زانیاری پەلیانەکەی لانی کەم ۳ سەربازێ داگیرکەرێ کوشیانە.
دیمەن جە لینکەکەنە بۋینە
